Ilja Nikolajewitsj Oeljanof (Russies: Илья Николаевич Ульянов; 31 Julie [O.S. 19 Julie] 1831 – 24 Januarie [O.S. 12 Januarie] 1886) was ’n Russiese opvoedkundige en die pa van die Bolsjewisteleier en stigter van die Sowjetunie, Wladimir Lenin. Hy is in Astrachan gebore as die seun van Nikolai Wasilijewitsj Oeljanof en Anna Aleksejewna Smirnowa. Hy het in 1854 ’n graad in fisika en wiskunde aan die Universiteit van Kazan behaal. Terwyl hy ’n onderwyser was in Penza en Nizjni Nowgorod is hy getroud met Maria Aleksandrowna Blank. Hy het ook meteorologiese waarnemings gedoen en verskeie wetenskaplike boeke daaroor geskryf. In 1869 is hy aangestel as inspekteur van skole in die Simbirsk-provinsie en in 1874 as direkteur van skole. Hy het ook ’n adellike titel, "Sy Eksellensie", en die Orde van St. Wladimir, 3de Klas gekry. Hierdie artikel is merendeels vertaal vanaf die Engelse Wikipedia-artikel en:Ilya Ulyanov Hierdie artikel is ’n saadjie. Voel vry om Wikipedia te help deur dit uit te brei.